Maroela Media Top 20 11 Augustus 2014Laurika Rauch Hier is vandeesweek se Maroela Media Top 20. Laurika Rauch neem die nr. 1-posisie oor met As ek eendag oud is, en Juanita du Plessis sak terug na die tweede plek toe. Daar is twee nuwelinge, en een van die oudste liedjies op verlede week se trefferslys, Wat die hart van vol is van Pieter Koen, sak uit, saam met Shut up en soen my van Kerry-Lee. Albei hierdie snitte het al voorheen die eerste plek gehaal. Manne wat Glo storm die Top 20 in die 13de plek binne met Deur U krag, en Riana Nel word een van twee kunstenaars wat twee snitte op die Top 20 het; Weier tree in die 20ste plek toe terwyl Tweede kans steeds in die vyfde plek is. Die ander kunstenaar met twee snitte is Rocco de Villiers; sy Jim Muller-keurspel daal sewe plekke na nr. 15, terwyl Roccobilly nr. 16 is. Bok van Blerk se Koue voete warm liefde styg die meeste plekke, naamlik vyf, en hy is vandeesweek in die sewende plek.